CELEX: 32021D1027
Language: et
Date: 2021-06-22 00:00:00
Title: Nõukogu otsus (EL) 2021/1027, 22. juuni 2021, millega usaldatakse ametisse nimetavale asutusele või ametiisikule ja teenistuslepingute sõlmimiseks volitatud asutusele või ametiisikule kutsehaiguste ning õnnetusjuhtumite vastase kindlustusega seoses antud volitused Euroopa Komisjonile (individuaalsete maksete haldamise ja maksmise ametile (PMO))

24.6.2021   
               
               
                  ET
               
               
                  Euroopa Liidu Teataja
               
               
                  L 224/29
               
            
         NÕUKOGU OTSUS (EL) 2021/1027,
         22. juuni 2021,
         millega usaldatakse ametisse nimetavale asutusele või ametiisikule ja teenistuslepingute sõlmimiseks volitatud asutusele või ametiisikule kutsehaiguste ning õnnetusjuhtumite vastase kindlustusega seoses antud volitused Euroopa Komisjonile (individuaalsete maksete haldamise ja maksmise ametile (PMO))
         EUROOPA LIIDU NÕUKOGU,
         võttes arvesse Euroopa Liidu ametnike personalieeskirju ja Euroopa Liidu muude teenistujate teenistustingimusi, mis on kehtestatud nõukogu määrusega (EMÜ, Euratom, ESTÜ) nr 259/68, (1) eriti nimetatud personalieeskirjade artikli 2 lõiget 2 ning nimetatud teenistustingimuste artiklit 6,
         võttes arvesse nõukogu 6. veebruari 2017. aasta otsust (EL) 2017/262, millega määratakse kindlaks nõukogu peasekretariaadi ametisse nimetav asutus või ametiisik ja teenistuslepingute sõlmimiseks volitatud asutus või ametiisik ning tunnistatakse kehtetuks otsus 2013/811/EL (2),
         ning arvestades järgmist:
         
                     (1)
                  
                  
                     Euroopa Liidu ametnikud ja muud teenistujad on kutsehaiguste ning õnnetusjuhtumite vastu kindlustatud Euroopa Liidu ametnike personalieeskirjade (edaspidi „personalieeskirjad“) artikli 73 ning Euroopa Liidu muude teenistujate teenistustingimuste (edaspidi „teenistustingimused“) artiklite 28 ja 95 kohaselt. Vastavalt personalieeskirjade artiklile 73 on kõnealuse kindlustuse tingimused sätestatud kõikide institutsioonide ühisel nõusolekul, mille Euroopa Liidu Kohtu president kinnitas 13. detsembril 2005.
                  
               
                     (2)
                  
                  
                     Euroopa Komisjoni individuaalsete maksete haldamise ja maksmise amet (PMO) vastutab komisjoni töötajate ning teenustaseme kokkulepete kaudu teatavate muude liidu institutsioonide ja organite töötajate rahaliste õiguste haldamise ja maksmise eest.
                  
               
                     (3)
                  
                  
                     PMO ja nõukogu peasekretariaadi vahel 3. mail 2019 sõlmitud teenustaseme kokkuleppe kohaselt vastutab PMO individuaalsete maksete, pensioniõiguste ja töötushüvitiste haldamise ja nõukogu peasekretariaadi töötajatele maksmise eest. Nimetatud valdkondades teostab PMO nõukogu otsuse (EL) 2019/792 (3) kohaselt teatavaid ametisse nimetava asutuse või ametiisiku ja teenistuslepingute sõlmimiseks volitatud asutuse või ametiisiku volitusi.
                  
               
                     (4)
                  
                  
                     3. mai 2019. aasta teenustaseme kokkuleppes on muu hulgas sätestatud, et PMO osutatavate teenuste ulatust võib laiendada nii, et see hõlmaks nõukogu peasekretariaadi töötajate kutsehaiguste ning õnnetusjuhtumite vastase kindlustuse haldamist. Arvestades, et selle kindlustuse tingimused on kõikide institutsioonide jaoks ühised ning et PMO-l on olemas vajalik suutlikkus ja kogemused, on asjakohane usaldada selliste teenuste osutamine PMO-le.
                  
               
                     (5)
                  
                  
                     Et selliste teenuste üleandmine oleks tulemuslik, peaks nõukogu usaldama asjaomased ametisse nimetavale asutusele või ametiisikule ja nõukogu peasekretariaadi töötajatega teenistuslepingute sõlmimiseks volitatud asutusele või ametiisikule antavad volitused PMO-le.
                  
               
                     (6)
                  
                  
                     Selleks et tagada nõukogu peasekretariaadi töötajatele õiguskindlus, tuleks selgelt sätestada, et kutsehaiguste ning õnnetusjuhtumite vastase kindlustusega seotud taotlused ja kaebused tuleb esitada komisjonile. Samal põhjusel tuleks selgelt väljendada, et seotud kaebused Euroopa Liidu Kohtule tuleb esitada komisjoni vastu,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Personalieeskirjadega ametisse nimetavale asutusele või ametiisikule ning teenistustingimustega teenistuslepingute sõlmimiseks volitatud asutusele või ametiisikule nõukogu peasekretariaadi töötajate suhtes antud volituste rakendamine usaldatakse Euroopa Komisjoni individuaalsete maksete haldamise ja maksmise ametile (PMO) seoses personalieeskirjade artikli 73 ning teenistustingimuste artiklite 28 ja 95 kohaldamisega.
            
            
               2.   Käesoleva artikli lõikes 1 osutatud küsimustega seotud taotlused ja kaebused esitatakse personalieeskirjade artikli 90c ning teenistustingimuste artiklite 46 ja 117 kohaselt kas komisjoni ametisse nimetavale asutusele või ametiisikule või teenistuslepingute sõlmimiseks volitatud asutusele või ametiisikule. Käesoleva artikli lõikes 1 osutatud küsimustega seotud kaebused Euroopa Liidu Kohtule esitatakse komisjoni vastu vastavalt personalieeskirjade artiklile 91a ning teenistustingimuste artiklitele 46 ja 117.
            
         
         
            Artikkel 2
            Käesolev otsus jõustub 1. juulil 2021.
         
         
            Luxembourg, 22. juuni 2021
            
               
                  Nõukogu nimel
               
               
                  eesistuja
               
               A. P. ZACARIAS
            
         
         
            (1)  EÜT L 56, 4.3.1968, lk 1.
         
            (2)  ELT L 39, 16.2.2017, lk 4.
         
            (3)  Nõukogu 13. mai 2019. aasta otsus (EL) 2019/792, millega usaldatakse teatavad ametisse nimetavale asutusele või ametiisikule ja teenistuslepingute sõlmimiseks volitatud asutusele või ametiisikule antud volitused Euroopa Komisjonile (individuaalsete maksete haldamise ja maksmise ametile (PMO)) (ELT L 129, 17.5.2019, lk 3).